Dulcie Ethel Adunola Oguntoye (sunan haihuwa Dulcie Ethel King, 29 May u1923) alƙaliyar Nijeriya ce itace alƙaliyar ƙasar ta biyu. An haifi Oguntoye a Gravesend, Kent a Ingila . Ta yi aiki a cikin Sojan Sama na Mata a lokacin Yaƙin Duniya na II sannan kuma ta shiga karatun shari'a a Middle Temple Inns Court Ta auri Cif David Ojo Abiodun Oguntoye, lauyan Ijesha na farko, wanda ta hadu da shi a lokacin Yaƙi n yayin da shi ma yake aiki a Rundunar Sojan Sama ta Ingila, a ranar 16 ga Nuwamba 1946, kuma suka koma Ibadan . Ya sanya mata suna "Adunola". Ya auri wasu mata biyar bayan ta. Sun kafa kamfanin lauya, Oguntoye & Oguntoye a 1949. Mijinta ya mutu a watan Yunin 1997. A shekarar 1960, Oguntoye ta yi watsi da kasancewar ta ‘yar kasar Ingila domin ta yi aiki a bangaren shari’ar Najeriya. A shekarar 1961, ta shiga aikin Magistracy na Yankin Yammaci. A shekarar 1967, ta zama Cif Majistare a Legas . A watan Fabrairun 1976, aka naɗa Oguntoye zuwa Babbar Kotun Jihar Legas, mace ta farko a kan kujerar jihar Legas kuma alkali mace ta biyu a Najeriya bayan Modupe Omo-Eboh .